Legal Document

Category: 1281

Text:
7. ΝΟΜΟΣ 4953 της 20/22 Απρ. 1931 Περί συμπληρώσεως των διατάξεων περί Ταμειακής Υπηρεσίας του Κράτους και επιθεωρήσεως των Δημοσίων Υπολόγων. Άρθρ.1-5.(Κατηργήθησαν δια του άρθρ. 72 Α.Ν. 1915/1939). Άρθρ.6-8.(Βλ. ήδη κατωτ. Β.Δ. 757/1969) Άρθρ.9-13.(Αναφερόμενα εις την Επιθεώρησιν δημοσίων υπολόγων, αντικατεστάθησαν δια των διατάξεων του Νόμ. 2241/1952, ανωτ. σελ. 39). Άρθρ.14.-1.Εις τα ταμεία εν ταις έδραις των οποίων δεν λειτουργεί υποκατάστημα ή πρακτορείον της Τραπέζης της Ελλάδος επιτρέπεται όπως πάσα σχετική δια την συγκέντρωσιν των εισπράξεων και πληρωμών εν τη Τραπέζη της Ελλάδος υπηρεσία ενεργείται δια προσωπικού της Τραπέζης της Ελλάδος εδρεύοντος εν τω καταστήματι του δημοσίου ταμείου. 2.Δια συμβάσεων μεταξύ Δημοσίου και Τραπέζης της Ελλάδος συναφθησομένων και αποκτωσών νόμιμον ισχύν άμα τη δημοσιεύσει αυτών εις την Εφημερίδα της Κυβερνήσεως θέλουσι κανονισθή οι όροι, ο τρόπος και πάσα λεπτομέρεια σχετική δια την εκτέλεσιν και εφαρμογήν της ανωτέρω διατάξεως. Άρθρ.15.-(Μεταβατικαί διατάξεις). Άρθρ.16.-Καταργείται πάσα διάταξις αντικειμένη εις τον παρόντα Νόμον. Ο παρών Νόμος τεθήσεται εν ισχύϊ εν όλω ή εν μέρει δια Δ/των προτάσει του Υπουργού των Οικονομικών εκδιδομένων. Αι διατάξεις του ανωτέρω νόμου, πλην των του άρθρ. 2, ετέθησαν εν ισχύϊ δια του Π.Δ. 6/11 Μαΐου 1931. 25.Γ.α.3-7 Ταμειακή Υπηρεσία